CELEX: 32013D0237
Language: sk
Date: 2013-05-14 00:00:00
Title: 2013/237/EÚ: Vykonávacie rozhodnutie Rady zo 14. mája 2013 , ktorým sa Českej republike a Poľskej republike povoľuje uplatňovať osobitné opatrenia odchyľujúce sa od článku 5 smernice 2006/112/ES o spoločnom systéme dane z pridanej hodnoty

28.5.2013   
            
            
               SK
            
            
               Úradný vestník Európskej únie
            
            
               L 141/37
            
         VYKONÁVACIE ROZHODNUTIE RADY
   zo 14. mája 2013,
   ktorým sa Českej republike a Poľskej republike povoľuje uplatňovať osobitné opatrenia odchyľujúce sa od článku 5 smernice 2006/112/ES o spoločnom systéme dane z pridanej hodnoty
   (2013/237/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty (1), a najmä na jej článok 395 ods. 1,
   so zreteľom na návrh Európskej komisie,
   keďže:
   
               (1)
            
            
               Česká republika listami, ktoré Komisia zaevidovala 26. septembra 2011 a 5. novembra 2012, a Poľská republika listom zaevidovaným Komisiou 8. júna 2012 požiadali o povolenie uplatňovať osobitné opatrenia odchyľujúce sa od článku 5 smernice 2006/112/ES, pokiaľ ide o výstavbu a údržbu pohraničných mostov a spoločných cestných úsekov medzi týmito dvomi členskými štátmi.
            
         
               (2)
            
            
               V súlade s článkom 395 ods. 2 smernice 2006/112/ES Komisia listom z 5. decembra 2012 informovala ostatné členské štáty o žiadostiach Českej republiky a Poľskej republiky. Listom z 10. decembra 2012 Komisia oznámila Českej republike a Poľskej republike, že má všetky informácie potrebné na posúdenie žiadostí.
            
         
               (3)
            
            
               V súvislosti s dodávkami tovaru, poskytnutiami služieb a nadobudnutiami tovaru v rámci Spoločenstva určenými na údržbu pohraničných mostov a spoločných cestných úsekov uvedených v prílohe I a na výstavbu a následnú údržbu pohraničných mostov uvedených v prílohe II, príslušné mosty a spoločné cestné úseky, ako aj príslušné staveniská, považovali za objekty nachádzajúce sa úplne na území buď Českej republiky alebo Poľskej republiky, v súlade s Dohodou medzi Českou republikou a Poľskou republikou o výstavbe a údržbe mostov a údržbe spoločných cestných úsekov na česko-poľskej štátnej hranici, ktorú majú tieto štáty uzavrieť. Bez takýchto osobitných opatrení by bolo pri každej dodávke tovaru alebo poskytnutí služieb a nadobudnutí tovaru v rámci Spoločenstva potrebné určiť, či je miestom zdanenia Česká republika alebo Poľská republika. Práce na pohraničnom moste a spoločnom cestnom úseku vykonané na území Českej republiky by podliehali dani z pridanej hodnoty (DPH) v Českej republike, zatiaľ čo práce vykonané na území Poľskej republiky by podliehali DPH v Poľskej republike.
            
         
               (4)
            
            
               Účelom žiadosti o odchýlku od článku 5 smernice 2006/112/ES je preto zjednodušiť postup výberu DPH, pokiaľ ide o výstavbu a údržbu pohraničných mostov a spoločných cestných úsekov oboch členských štátov.
            
         
               (5)
            
            
               Odchýlka by mohla ovplyvniť celkovú sumu príjmu z dane pre členské štáty vybratej v štádiu konečnej spotreby iba v zanedbateľnom rozsahu a nemá negatívny vplyv na vlastné zdroje Únie pochádzajúce z dane z pridanej hodnoty,
            
         PRIJALA TOTO ROZHODNUTIE:
   Článok 1
   1.   S výhradou nadobudnutia platnosti dohody medzi Českou republikou a Poľskou republikou o údržbe mostov a spoločných cestných úsekov na česko-poľskej štátnej hranici uvedených v prílohe I k tomuto rozhodnutiu a o výstavbe a následnej údržbe mostov na česko-poľskej štátnej hranici uvedených v prílohe II k tomuto rozhodnutiu sa Českej republike a Poľskej republike udeľuje povolenie uplatňovať v súlade s článkami 2 a 3 opatrenia odchyľujúce sa od článku 5 smernice 2006/112/ES, pokiaľ ide o výstavbu a údržbu pohraničných mostov a spoločných cestných úsekov, ktoré sa nachádzajú čiastočne na území Českej republiky a čiastočne na území Poľskej republiky.
   2.   Toto povolenie sa vzťahuje aj na ďalšie mosty a spoločné cestné úseky, ktoré sú zahrnuté do rozsahu dohody uvedenej v odseku 1 výmenou diplomatických nót. Oznámi sa to Výboru pre DPH zriadenému podľa článku 398 smernice 2006/112/ES.
   Článok 2
   Odchylne od článku 5 smernice 2006/112/ES pohraničné mosty a spoločné cestné úseky nachádzajúce sa na území Poľskej republiky, za výstavbu či údržbu ktorých zodpovedá Česká republika, a prípadne aj príslušné staveniská, sa na účely dodávok tovaru, poskytovania služieb a nadobudnutia tovaru v rámci Spoločenstva určených na výstavbu alebo údržbu daných mostov a spoločných cestných úsekov považujú za súčasť územia Českej republiky.
   Článok 3
   Odchylne od článku 5 smernice 2006/112/ES pohraničné mosty a spoločné cestné úseky nachádzajúce sa na území Českej republiky, za výstavbu či údržbu ktorých zodpovedá Poľská republika, a prípadne aj príslušné staveniská, sa na účely dodávok tovaru, poskytovania služieb a nadobudnutia tovaru v rámci Spoločenstva určených na výstavbu alebo údržbu daných mostov a spoločných cestných úsekov, považujú za súčasť územia Poľskej republiky.
   Článok 4
   Toto rozhodnutie nadobúda účinnosť dňom jeho oznámenia.
   Článok 5
   Toto rozhodnutie je určené Českej republike a Poľskej republike.
   
      V Bruseli 14. mája 2013
      
         
            Za Radu
         
         
            predseda
         
         M. NOONAN
      
   
   
      (1)  Ú. v. EÚ L 347, 11.12.2006, s. 1.
   
      PRÍLOHA I
      
         Česká republika zodpovedá za údržbu nasledovných mostov a spoločných cestných úsekov na česko-poľskej štátnej hranici:
      
      
                  1.
               
               
                  most cez potok Olecka (Oleška) medzi obcami Jasnowice a Bukovec v hraničnom úseku I medzi hraničnými znakmi 12/6 a I/13;
               
            
                  2.
               
               
                  most (Wolności/Svobody) cez rieku Olza (Olše) medzi mestami Cieszyn a Český Těšín v hraničnom úseku I medzi hraničnými znakmi I/86 a 86/1;
               
            
                  3.
               
               
                  most (Przyjaźni/Družby) cez rieku Olza (Olše) medzi mestami Cieszyn a Český Těšín v hraničnom úseku I medzi hraničnými znakmi 87/2 a I/88;
               
            
                  4.
               
               
                  most cez potok Piotrówka (Petrůvka) medzi obcami Gołkowice a Závada v hraničnom úseku I medzi hraničnými znakmi I/156 a 156/1;
               
            
                  5.
               
               
                  most cez rieku Odra (Odra) medzi obcou Chałupki a mestom Bohumín (betónová časť starého mostu) v hraničnom úseku II medzi hraničnými znakmi 7/4 a 7/5;
               
            
                  6.
               
               
                  most cez rieku Odra (Odra) medzi obcou Chałupki a mestom Bohumín (nový most) v hraničnom úseku II medzi hraničnými znakmi 8/1 a 8/2;
               
            
                  7.
               
               
                  most cez rieku Opawa (Opava) medzi obcami Wiechowice a Vávrovice v hraničnom úseku II medzi hraničnými znakmi 71/4 a II/72;
               
            
                  8.
               
               
                  most cez rieku Opawa (Opava) medzi obcami Dzierzkowice and Držkovce v hraničnom úseku II medzi hraničnými znakmi 74/1 a 74/2;
               
            
                  9.
               
               
                  most cez rieku Opawa (Opava) medzi obcami Branice a Úvalno v hraničnom úseku II medzi hraničnými znakmi 85/4 a 85/5;
               
            
                  10.
               
               
                  most cez rieku Opawica (Opavice) medzi obcou Krasne Pole a mestom Krnov, mestská časť Krásné Loučky v hraničnom úseku II medzi hraničnými znakmi 97/11 a II/98;
               
            
                  11.
               
               
                  most cez rieku Opawica (Opavice) medzi obcami Lenarcice a Linhartovy v hraničnom úseku II medzi hraničnými znakmi 99/8 a 99/9;
               
            
                  12.
               
               
                  most cez potok Oleśnica (Olešnice) medzi obcami Podlesie a Ondřejovice (pri športovom ihrisku) v hraničnom úseku II medzi hraničnými znakmi 155/3a a 155/3b;
               
            
                  13.
               
               
                  most cez potok Oleśnica (Olešnice) medzi obcami Podlesie a Ondřejovice (pri križovatke s cestou na Rejvíz) v hraničnom úseku II medzi hraničnými znakmi 155/9 a 155/10;
               
            
                  14.
               
               
                  most cez potok Oleśnica (Olešnice) medzi obcami Podlesie a Ondřejovice (pri Ondřejovických strojárňach) v hraničnom úseku II medzi hraničnými znakmi 157/8 a II/158a;
               
            
                  15.
               
               
                  most cez rieku Orlica (Divoká Orlice) medzi obcami Niemojów a Bartošovice v Orlických horách v hraničnom úseku III medzi hraničnými znakmi III/102 a III/103;
               
            
                  16.
               
               
                  most cez rieku Orlica (Divoká Orlice) medzi obcami Mostowice a Orlické Záhoří v hraničnom úseku III medzi hraničnými znakmi III/113 a III/114;
               
            
                  17.
               
               
                  most cez rieku Orlica (Divoká Orlice) medzi obcami Lasówka a Orlické Záhoří, katastrálna časť Bedřichovka v hraničnom úseku III medzi hraničnými znakmi 117/8 a III/118;
               
            
                  18.
               
               
                  most cez potok Lubota Potok (Oldřichovský potok) medzi obcami Kopaczów a Oldřichov na Hranicích v hraničnom úseku IV medzi hraničnými znakmi IV/144 a 144/1;
               
            
                  19.
               
               
                  most cez potok Lubota Potok (Oldřichovský potok) medzi obcou Porajów a mestom Hrádek nad Nisou v hraničnom úseku IV medzi hraničnými znakmi 145/16 a IV/146;
               
            
                  20.
               
               
                  cesta medzi obcami Leszna Górna a Horní Lištná v hraničnom úseku I medzi hraničnými znakmi I/60 a 60/3a, 60/3b, v dĺžke 0,333 km;
               
            
                  21.
               
               
                  cesta medzi obcami Chałupki a Šilheřovice v hraničnom úseku II medzi hraničnými znakmi 11/4a, 11/4b a II/12, v dĺžke 0,671 km;
               
            
                  22.
               
               
                  cesta medzi obcami Kopaczów a Oldřichov na Hranicích v hraničnom úseku IV medzi hraničnými znakmi IV/142 a 142/14a, 142/14b, v dĺžke 0,867 km.
               
            
         Poľská republika zodpovedá za údržbu nasledovných mostov a spoločných cestných úsekov na česko-poľskej štátnej hranici:
      
      
                  1.
               
               
                  most cez rieku Olza (Olše) medzi obcou Cieszyn a mestom Chotěbuz v hraničnom úseku I medzi hraničnými znakmi 91/3 a 91/4;
               
            
                  2.
               
               
                  most cez rieku Odra (Odra) medzi obcou Chałupki a mestom Bohumín (oceľová časť starého mostu) v hraničnom úseku II medzi hraničnými znakmi 7/4 a 7/5;
               
            
                  3.
               
               
                  most cez potok Strachowicki Potok (Strahovický potok) medzi obcami Krzanowice a Rohov v hraničnom úseku II medzi hraničnými znakmi 35/12 a 35/13;
               
            
                  4.
               
               
                  most cez rieku Opawa (Opava) medzi obcami Boboluszki a Skrochovice v hraničnom úseku II medzi hraničnými znakmi 81/8 a 81/9;
               
            
                  5.
               
               
                  most cez rieku Opawica (Opavice) medzi obcami Chomiąża a Chomýž v hraničnom úseku II medzi hraničnými znakmi II/96 a 96/1;
               
            
                  6.
               
               
                  most cez potok Wielki Potok (potok Hrozová) medzi obcami Pielgrzymów a Pelhřimovy v hraničnom úseku II medzi hraničnými znakmi 108/2 a 108/3;
               
            
                  7.
               
               
                  most cez potok Cieklec Potok (potok Hrozová) medzi obcami Równe a Slezské Rudoltice v hraničnom úseku II medzi hraničnými znakmi 110/7 a 110/8;
               
            
                  8.
               
               
                  most (priepust) cez potok Graniczny Potok (Hraniční potok) medzi obcami Trzebina a Bartultovicev hraničnom úseku II medzi hraničnými znakmi II/135 a 135/1;
               
            
                  9.
               
               
                  most (priepust) cez potok Łużyca Potok (Lužický potok) medzi obcami Czerniawa Zdrój a Nové Město pod Smrkem v hraničnom úseku IV medzi hraničnými znakmi 66/23 a IV/67;
               
            
                  10.
               
               
                  cesta medzi obcami Puńców a Kojkovice u Třince v hraničnom úseku I medzi hraničnými znakmi I/65a, I/65b a I/67a, I/67b v dĺžke 0,968 km;
               
            
                  11.
               
               
                  cesta medzi obcami Chałupki/Rudyszwałd a Šilheřovice v hraničnom úseku II medzi hraničnými znakmi II/12 a 12/8, v dĺžke 0,917 km.
               
            Čísla hraničných znakov určujúcich polohu mostov a spoločne užívaných cestných úsekov sú v súlade s hraničnými dokumentmi vypracovanými na základe článku 10 ods. 4 Dohody medzi Poľskou republikou a Českou republikou o spoločnej štátnej hranici, podpísanej v Prahe 17. januára 1995.
   
   
      PRÍLOHA II
      
         Česká republika zodpovedá za výstavbu a následnú údržbu nasledovných mostov na česko-poľskej štátnej hranici:
      
      
                  1.
               
               
                  most cez rieku Olza (Olše) medzi mestami Cieszyn a Český Těšín (športový most pre peších) v hraničnom úseku I medzi hraničnými znakmi I/85 a 84/4;
               
            
                  2.
               
               
                  most cez rieku Olza (Olše) medzi mestami Cieszyn a Český Těšín (most pre peších pri železničnom moste) v hraničnom úseku I pri hraničnom znaku 88/7;
               
            
                  3.
               
               
                  most cez rieku Olza (Olše) medzi obcou Olza a mestskou časťou Kopytov mesta Bohumín (most pre peších) v hraničnom úseku I medzi hraničnými znakmi I/182 a 182/1;
               
            
                  4.
               
               
                  most cez rieku Orlica (Divoká Orlice) medzi obcami Niemojów a Bartošovice v Orlických horách v hraničnom úseku III pri hraničnom znaku 101/32;
               
            
                  5.
               
               
                  most cez rieku Orlica (Divoká Orlice) medzi obcami Poniatów a Bartošovice v Orlických horách, katastrálne územie Neratov (most pre peších) v hraničnom úseku III pri hraničnom znaku III/106;
               
            
                  6.
               
               
                  most cez rieku Orlica (Divoká Orlice) medzi obcami Rudawa a Bartošovice v Orlických horách, katastrálne územie Podlesí (most pre peších) v hraničnom úseku III medzi hraničnými znakmi 107/9 a 107/10.
               
            
         Poľská republika zodpovedá za výstavbu a následnú údržbu nasledovných mostov na česko-poľskej štátnej hranici:
      
      
                  1.
               
               
                  most cez rieku Olza (Olše) medzi mestami Cieszyn a Český Těšín (Európsky most pre peších) v hraničnom úseku I pri hraničnom znaku I/87;
               
            
                  2.
               
               
                  most cez rieku Olza (Olše) medzi obcou Hażlach-Pogwizdów a mestskou časťou Louky nad Olší mesta Karviná (most pre peších) v hraničnom úseku I medzi hraničnými znakmi 98/6 a I/99;
               
            
                  3.
               
               
                  most cez rieku Opawica (Opavice) medzi obcami Chomiąża a Chomýž (most pre peších) v hraničnom úseku II medzi hraničnými znakmi 95/2 a 95/3;
               
            
                  4.
               
               
                  most cez rieku Orlica (Divoká Orlice) medzi obcami Niemojów a Bartošovice v Orlických horách, katastrálne územie Vrchní Orlice (most pre peších) v hraničnom úseku III medzi hraničnými znakmi III/104 a 104/1;
               
            
                  5.
               
               
                  most cez rieku Orlica (Divoká Orlice) medzi obcami Rudawa a Bartošovice v Orlických horách, katastrálne územie Nová Ves (most pre peších) v hraničnom úseku III medzi hraničnými znakmi 108/2 a 108/3.
               
            Čísla hraničných znakov určujúcich polohu mostov sú v súlade s hraničnými dokumentmi vypracovanými na základe článku 10 ods. 4 Dohody medzi Poľskou republikou a Českou republikou o spoločnej štátnej hranici, podpísanej v Prahe 17. januára 1995.